title: "Rumeenien"
text: "Rumeenien [ru\u02c8m\u025b:ni\u032f\u0259n] (\u00fc\u00fcb Rumeensk: Rom\u00e2nia  [rom\u0268\u02c8nia]) as en stoot uun at grensr\u00fcm twesken at maden an a s\u00fc\u00fcduast faan Euroopa.  Uun a s\u00fc\u00fcd leit Bulgaarien, uun a waast lei Serbien an Ungarn, uun a nuurd an a uast Ukraine an Moldaawien an uun a uast leit uk at Suartsia.  At lun hee 21.698.181 lidj.  At hoodsteed as Bukarest.\n\nGeografii\nAt lun dialt grensen m\u00e4 fiiw lunen. Det lingst grens (681 km) wurt m\u00e4 Moldaawien an det kurtst (448 km) m\u00e4 Ungarn diald. At lun dialt uk en 649 km lung grens m\u00e4 Ukraine, en 631 km lung m\u00e4 Bulgaarien an en 546 km lung m\u00e4 Serbien.\n\nIindialing faan Ferwalting\nRumeenien as uun ian-an-fiartig kreiser (\u00fc\u00fcb Rumeens: jude\u021be, iantaal jude\u021b) an\u2019t steed Bukarest onerdiald.\n\nHistoore\nA neimuuds rumeensk stoot enst\u00e4\u00e4nt 1859 troch at ferianigung faan a f\u00fcrstentuumen Moldau an Walachei. Alexandru Ioan Cuza wurd Janewoore 1859 tu a f\u00fcrst faan't Moldau an letjet wegen l\u00e4\u00e4der, 24. Janewoore, tu a f\u00fcrst faan't Walachei woolet. 24. Deetsember 1861 wurd d\u00f6n dau f\u00fcrstentuumen \u00fc\u00fcs Rumeenien ian f\u00fcrstentuum. Alexandru wurd 23. Febrewoore 1866 st\u00f6rtet an Karl von Hohenzollern-Sigmaringen tu de nei f\u00fcrsten neemd. Uun de R\u00fcs-Osmaans Krich (1877\u20131878) streed Rumeenien m\u00e4 R\u00fcslun jin det Osmaans Rik an diarefter wurd uun't kongres uun Berliin at suwereniteet faan't lun uunk\u00e4\u00e4nd. 26. Marts 1881 wurd at lun en k\u00f6ningrik. Uun de Iarst W\u00e4\u00e4ltkrich streed at lun jin Uasterrik-Ungarn, Tjiisklun an Bulgaarien. Efter a krich fing at lun Transilwaanien faan Ungarn an Besaraabien faan R\u00fcslun.\n\nLuke uk diar \n Rumeensk spriik\n\nKwelen\n\nRumeenien"